*Tämä artikkeli käsittelee lentokoneen radiokutsua. Air Force One on myös yhdysvaltalainen toimintaelokuva sekä Nike-urheilujalkine.*

**Air Force One** (suom. *Ilmavoimat ykkönen*) on radiokutsutunnus Yhdysvaltain ilmavoimien lentokoneelle, joka kuljettaa Yhdysvaltain presidenttiä, armeijan ylipäällikköä.

Tunnus
------

Kutsutunnus "Air Force One" ei riipu lentokoneesta, vaan tunnus kulkee presidentin mukana. Siten periaatteessa mikä tahansa ilmavoimien lentokone, joka kuljettaa ylipäällikköä, on 'Air Force One'. Koneen radiokutsukoodi on "Air Force One" pääsääntöisesti vain, jos presidentti on koneessa. 

Kun Richard Nixon oli ilmoittanut eroavansa presidentin virastaan, hän nousi Air Force Onen kyytiin matkalle kotia kohti. Hänen ollessaan vielä ilmassa seuraava presidentti Gerald Ford vannoi virkavalansa. Siten kone, jolla Nixon laskeutui maahan, ei ollut Air Force One. Tämän tapauksen vuoksi Air Force One on noussut ilmaan yhden kerran useammin kuin se on laskeutunut.

Lentokoneet
-----------

Boeing 707 -mallinen Air Force One vanhoissa väreissään vuonna 1962. 
Yleensä Air Force One tarkoittaa kuitenkin jompaakumpaa ylipäällikön käyttöön varusteltua Boeing 747-200B -lentokonetta (ilmavoimien koodi VC-25A, rekistereiltään 28000 ja 29000).

Air Force Onen ulkoinen väritys ja kuviointi periytyy vuodelta 1962, jolloin Raymond Loewy ja John F. Kennedy suunnittelivat sen yhdessä samana vuonna rakennettua uutta Air Force One -konetta varten. Kyseinen Boeing 707, koodinumeroltaan SAM 26000, astui palvelukseen lokakuussa 1962. Kymmenen vuotta myöhemmin sen korvasi toinen 707, koodinumeroltaan SAM 27000. Tämä yksilö palveli seitsemän presidentin kaudella.

Vanha Boeing 707-320B -tyypin Air Force One.Boeing 747 -kalusto otettiin käyttöön vuonna 1990. Sitä ennen käytettiin Boeing 707-320B -tyyppisiä muokattuja koneita vuodesta 1963 alkaen. *lähde?*

Koneissa on 26 hengen miehistö ja tilat 76 matkustajalle*lähde?*.

Koneiden lento-ominaisuudet eivät juurikaan poikkea vakiomallista.*lähde?* Muita erikoisominaisuuksia koneessa sensijaan on; kone on varustettu muun muassa leikkaussalilla, ilmatankkausmahdollisuudella, elektroniikka on suojattu sähkömagneettista pulssia vastaan, suojatuin viestiyhteyksin, omasuojalaittein (silpun- / soihtujenheittimin)*lähde?* antaen lentokoneelle mahdollisuuden toimia liikkuvana komentokeskuksena Yhdysvaltoihin kohdistuvan hyökkäyksen sattuessa.

Koneet on tarkoitus korvata kahdella Boeing-yhtiön lentokoneella (muunneltu 747-8i). Kaksi konetta jäi valmistajan haltuun koska tilaaja en niitä koskaan lunastanut. Hanke on kuitenkin viivästynyt. Donald Trumpin mukaan lentokoneen hinta tulee olemaan yli 4 miljardia yhdysvaltain dollaria.

Varapresidentin kone Air Force Two.
Vastaavasti varapresidentin koneesta käytetään tunnusta "Air Force Two". Yleensä kyseessä on Boeing 757 -koneen muunneltu versio, Boeing C-32.*lähde?*

Muut 'One' -lentolaitteet
-------------------------

* Army One – Yhdysvaltain maavoimien lentolaite, käytännössä helikopteri, joka kuljettaa Yhdysvaltain presidenttiä.
* Navy One – Laivaston lentolaite, joka kuljettaa presidenttiä. Vain yksi lentokone (S-3 Viking -tyyppinen kuljetuskone) on saanut tämän kunnian, kuljettaessaan George W. Bushin lentotukialus USS Abraham Lincolnille.
* Marine One – merijalkaväen lentolaite, käytännössä helikopteri. Käytössä esimerkiksi silloin, kun presidentti kuljetetaan Valkoisesta talosta Andrewsin lentotukikohtaan.
* Coast Guard One – Yhdysvaltain rannikkovartioston lentolaite. Toistaiseksi tällaista radiokoodia ei ole käytetty.
* Executive One – Käytetään siviililentokoneesta, joka kuljettaa Yhdysvaltain presidenttiä. Radiokoodia käytettiin kuljetettaessa Richard Nixon United Airlinesin lentokoneella Washingtonista Los Angelesiin 26. joulukuuta 1973.*lähde?*

Valokuvia
---------

* Barack Obama punaisella matolla (2009).Barack Obama punaisella matolla (2009).
* Presidentin toimisto.Presidentin toimisto.
* Presidenttiparin yksityishytti. Sohvat voidaan muuttaa makuupaikoiksi.Presidenttiparin yksityishytti. Sohvat voidaan muuttaa makuupaikoiksi.
* Kokoushuone Air Force Onessa.Kokoushuone Air Force Onessa.
* G. W. Bush neuvottelee Valkoisen talon kansliapäällikön kanssa 11. 9. 2001.G. W. Bush neuvottelee Valkoisen talon kansliapäällikön kanssa 11. 9. 2001.
* Presidentti Ronald Reagan kävelee viestintäkeskuksen ohi (1982).Presidentti Ronald Reagan kävelee viestintäkeskuksen ohi (1982).
* Jimmy Carter ja Zbigniew Brzezinski (1977).Jimmy Carter ja Zbigniew Brzezinski (1977).
* Nixon hytissään (1972).Nixon hytissään (1972).
* Keskustelua ennen ruokailua (2013).Keskustelua ennen ruokailua (2013).
* Presidentti Clinton tapaa neuvonantajiaan (1999).Presidentti Clinton tapaa neuvonantajiaan (1999).
* Reagan puttaa (1985).Reagan puttaa (1985).
* George H. W. Bush ja Gerald Ford (1992).George H. W. Bush ja Gerald Ford (1992).
* Obama lähdössä (2015).Obama lähdössä (2015).

Lähteet
-------

1. 1 2 3 4 5  Air Force One : The President’s office in the sky *whitehouse.gov*. Viitattu 29.9.2021.
2. 1 2 3 4 5  Veikka Niemi: Tiesitkö? USA:n presidenttiä kuljettava Air Force One on noussut ilmaan useammin kuin se on laskeutunut – Asialle on yksinkertainen selitys *tekniikanmaailma.fi*. Viitattu 1.6.2023.
3. ↑
4. ↑  Michael Beschloss: The Man Who Gave Air Force One Its Aura *The New York Times*.  7.8.2015. Viitattu 9.7.2023. (englanniksi)
5. ↑  Jacopo Prisco: Out of the blue: A look back at Air Force One's classic design *CNN*.  21.7.2018. Viitattu 9.7.2023. (englanniksi)
6. ↑  Jacopo Prisco: Out of the blue: A look back at Air Force One's classic design *CNN*.  21.7.2018. Viitattu 9.7.2023. (englanniksi)
7. ↑  Jacopo Prisco: Out of the blue: A look back at Air Force One's classic design | CNN *CNN*.  21.7.2018. Viitattu 9.7.2023. (englanniksi)
8. ↑  Presidentin Air Force One -koneen seuraajan hinta kohosi miljardeihin – Trump vaatii kauppojen perumista *Ilta-Sanomat*.  6.12.2016. Viitattu 6.12.2016.

Katso myös
----------

* Luettelo valtionpäämiesten lentokoneista

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Air Force One**.